**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**APVIENOTĀS FINANŠU, IZGLĪTĪBAS, KULTŪRAS UN SPORTA JAUTĀJUMU, SOCIĀLO UN VESELĪBAS JAUTĀJUMU, TERITORIJAS ATTĪSTĪBAS KOMITEJAS SĒDES PROTOKOLS**

Nr.4

2024. gada 22. jūlijā

Sēde sasaukta plkst. 13:00

Sēdi atklāj plkst. 13:00

Sēde notiek videokonferences režīmā tiešsaistē Webex platformā.

Komitejas sēde ir atklāta.

**Sēdi vada:** Dagnis Straubergs.

**Sēdi protokolē:** Dace Tauriņa.

**Sēdē piedalās deputāti:** Māris Beļaunieks, Andris Garklāvs, Aigars Legzdiņš, Dāvis Melnalksnis, Kristaps Močāns, Valdis Možvillo, Arvīds Ozols, Rūdolfs Pelēkais, Jānis Remess, Ziedonis Rubezis (sākot no 4. darba kārtības jautājuma), Dagnis Straubergs, Regīna Tamane, Andis Zaļaiskalns.

**Sēdē piedalās:** Agris Blumers, Aiga Briede, Aigars Erdmanis, Aija Baune, Aija Liepa, Ainārs Liniņš, Aira Lapkovska, Alvis Atslēga, Anda Timermane, Anna Siliņa, Antra Kamala, Beāte Kožina, Digna Būmane, Dita Kalniņa, Edmunds Liepiņš, Elēna Silāja, Elīna Lilenblate, Evija Keisele, Guna Broma, Gunita Gulbe, Gunita Meļķe Kažoka, Ilga Tiesnese, Ilze Ozoliņa, Indra Jaunzeme, Ineta Cīrule, Ineta Laizāne, Ineta Zariņa, Inga Neimane, Inga Zālīte, Inita Hartmane, Iveta Beļauniece, Iveta Pēkšēna, Iveta Umule, Izita Kļaviņa, Jana Beķere, Jana Mošura, Juris Graudiņš, Katrīna Žibala, Kristīne Zaķe, Kārlis Irmejs, Lana Ukrija, Laura Krogzeme, Laura Siksaliete, Liene Berga, Liene Ungure, Linda Helēna Griškoite, Linita Amoliņa, Līga Moderniece, Līga Viļčinska, Mārtiņš Grāvelsiņš, Mārīte Purmale, (vārds uzvārds) (e-pasts), Rita Lavendele, Sabīne Stūre, Sandra Smiltniece, (vārds uzvārds) (e-pasts), Santa Čingule, Sarma Kacara, Sarmīte Frīdenfelde, Sintija Zute, Valentīna Kukule, Vita Fiļipova, Zane Balode, Aija Romancāne, Ilze Rubene, Ārija Mikša, Ģirts Ieleja.

**Darba kārtība:**

1. Par darba kārtību.
2. Par Limbažu novada Sociālā atbalsta un veselības veicināšanas stratēģijas 2024. - 2030. gadam apstiprināšanu.
3. Par Limbažu novada kultūras attīstības stratēģijas 2024.-2031.gadam un rīcības plāna 2024.-2027.gadam apstiprināšanu.
4. Par Limbažu novada pašvaldības 2023.gada publisko pārskatu.
5. Par Limbažu novada pašvaldības domes saistošo noteikumu “Grozījumi Limbažu novada pašvaldības domes 2023.gada 28.septembra saistošajos noteikumos Nr.17 „Limbažu novada pašvaldības nolikums” nodošanu sabiedrības viedokļa noskaidrošanai.
6. Par bieži sastopamo derīgo izrakteņu ieguves atļaujas izdošanu smilts, mālsmilts un smilšmāla atradnei “Lielupes”, Pāles pagastā, Limbažu novadā.
7. Par zemes vienības Buktes 1, Alojas pagastā, Limbažu novadā daļas iznomāšanu un nomas tiesību izsoles noteikumu apstiprināšanu.
8. Informācijas.

**1.**

**Par darba kārtību**

Ziņo Dagnis Straubergs

Sēdes vadītājs D. Straubergs informē, ka Limbažu novada kultūras attīstības stratēģijas priekšlikumu iesniegšanas termiņš bija 20. jūlijs, tika iesniegti daudz un dažādi priekšlikumi, kurus nepieciešams izanalizēt un integrēt stratēģijā. Iepazinusies ar sēdes vadītāja D. Strauberga priekšlikumu svītrot no darba kārtības 3. jautājumu “Par Limbažu novada kultūras attīstības stratēģijas 2024.-2031.gadam un rīcības plāna 2024.-2027.gadam apstiprināšanu”, **atklāti balsojot: PAR** – 10 deputāti (Māris Beļaunieks, Aigars Legzdiņš, Dāvis Melnalksnis, Kristaps Močāns, Arvīds Ozols, Rūdolfs Pelēkais, Jānis Remess, Dagnis Straubergs, Regīna Tamane, Andis Zaļaiskalns), **PRET –** deputāts Valdis Možvillo, **ATTURAS –** nav, nebalso deputāts Andris Garklāvs, komiteja **NOLEMJ:**

svītrot no darba kārtības 3. jautājumu.

Iepazinusies ar sēdes vadītāja D. Strauberga priekšlikumu apstiprināt sēdes darba kārtību ar izmaiņām, **atklāti balsojot: PAR** – 10 deputāti (Māris Beļaunieks, Aigars Legzdiņš, Dāvis Melnalksnis, Kristaps Močāns, Valdis Možvillo, Rūdolfs Pelēkais, Jānis Remess, Dagnis Straubergs, Regīna Tamane, Andis Zaļaiskalns), **PRET –** deputāts Arvīds Ozols, **ATTURAS –** nav, nebalso deputāts Andris Garklāvs, komiteja **NOLEMJ:**

apstiprināt šādu sēdes darba kārtību:

1. Par darba kārtību.
2. Par Limbažu novada Sociālā atbalsta un veselības veicināšanas stratēģijas 2024. - 2030. gadam apstiprināšanu.
3. Par Limbažu novada pašvaldības 2023.gada publisko pārskatu.
4. Par Limbažu novada pašvaldības domes saistošo noteikumu “Grozījumi Limbažu novada pašvaldības domes 2023.gada 28.septembra saistošajos noteikumos Nr.17 „Limbažu novada pašvaldības nolikums” nodošanu sabiedrības viedokļa noskaidrošanai.
5. Par bieži sastopamo derīgo izrakteņu ieguves atļaujas izdošanu smilts, mālsmilts un smilšmāla atradnei “Lielupes”, Pāles pagastā, Limbažu novadā.
6. Par zemes vienības Buktes 1, Alojas pagastā, Limbažu novadā daļas iznomāšanu un nomas tiesību izsoles noteikumu apstiprināšanu.
7. Informācijas.

**2.**

**Par Limbažu novada Sociālā atbalsta un veselības veicināšanas stratēģijas 2024. - 2030. gadam apstiprināšanu**

Ziņo Rūdolfs Pelēkais, SIA “Civitta Latvija” pārstāve (vārds uzvārds), debatēs piedalās

Dagnis Straubergs

SIA “Civitta Latvija” pārstāve (vārds uzvārds) sniedz prezentāciju un informē par saņemtajiem priekšlikumiem un papildinājumiem Sociālā atbalsta un veselības veicināšanas stratēģijā 2024. - 2030. gadam.

Ar Limbažu novada domes 2022. gada 27. oktobra lēmumu Nr. 1000 “Par Limbažu novada Sociālā atbalsta un veselības veicināšanas stratēģijas 2023.-2030.gadam izstrādi, darba grupas izveidi” (protokols Nr.16, 6.) tika nolemts izstrādāt Sociālā atbalsta un veselības veicināšanas stratēģiju 2023.-2030. gadam. Limbažu novada pašvaldības Iepirkumu komisija veica iepirkumu „Limbažu novada Sociālā atbalsta un veselības veicināšanas stratēģijas 2024. - 2030. gadam izstrāde”, iepirkuma identifikācijas Nr. LNP 2024/18. Pamatojoties uz iepirkuma nolikumā noteikto piedāvājumu izvērtēšanas kritēriju, kas noteica, ka starp piedāvājumiem, kuri atbilst iepirkuma nolikumā noteiktajām prasībām iepirkumu komisija izvēlas saimnieciski visizdevīgāko piedāvājumu, kas tika noteikts, vērtējot cenu, atklāti balsojot, tika atzīts pretendents SIA "Civitta Latvija", vien. reģ. Nr. 40103391513 un š.g. 15. aprīlī starp Limbažu novada pašvaldību un SIA ,,Civitta Latvija” noslēgts Līgums Nr. 4.10.4/24/47.

Limbažu novada Sociālā atbalsta un veselības veicināšanas stratēģija 2024. - 2030. gadam tika nodota publiskajai apspriešanai no 21.06.2024. līdz 20.07.2024., nodrošinot Stratēģijas publisku pieejamību Limbažu novada pašvaldības tīmekļa vietnē: <https://www.limbazunovads.lv/lv>. Tikšanās ar iedzīvotājiem notika 04.07.2024., plkst. 18:00, Rīgas ielā 16, Limbažos un attālināti Webex platformā. Publiskās apspriešanas dalībnieki varēja paust savu viedokli to iesniedzot rakstiski santa.barone-upeniece@civitta.com e-pastā vai iesniedzot Limbažu novada pašvaldības klientu apkalpošanas centros. Stratēģijā ir iekļauti iesniegtie ierosinājumi un papildinājumi, ņemot vērā prioritātes, uzstādītos mērķus un sasniedzamos rezultātus.

Pamatojoties uz Pašvaldību likuma 10. panta pirmās daļas 3. punktu, 21. punktu, 54. pantu, Attīstības plānošanas sistēmas likuma 4., 6. panta pirmo un otro daļu, Ministru kabineta 2014. gada 2. decembra noteikumu Nr. 737 “Attīstības plānošanas dokumentu izstrādes un ietekmes izvērtēšanas noteikumi” 2. punktu, Ministru kabineta 25.08.2009. noteikumu Nr. 970 "Sabiedrības līdzdalības kārtība attīstības plānošanas procesā" 10. punktu, Limbažu novada pašvaldības nolikuma 87.3. apakšpunktu, 88., 91. punktu, **atklāti balsojot: PAR** – 9 deputāti (Māris Beļaunieks, Aigars Legzdiņš, Dāvis Melnalksnis, Kristaps Močāns, Valdis Možvillo, Rūdolfs Pelēkais, Jānis Remess, Dagnis Straubergs, Regīna Tamane), **PRET –** 3 deputāti (Andris Garklāvs, Arvīds Ozols, Andis Zaļaiskalns), **ATTURAS –** nav, komiteja **NOLEMJ:**

1. Apstiprināt Limbažu novada Sociālā atbalsta un veselības veicināšanas stratēģiju 2024.-2030. gadam (pielikumā).
2. Atbildīgais par lēmuma izpildi ir Limbažu novada Sociālā atbalsta un veselības veicināšanas stratēģijas 2024.-2030. gadam darba grupas vadītājs R. Pelēkais.
3. Kontroli par lēmuma izpildi uzdot veikt Limbažu novada pašvaldības izpilddirektoram.
4. Lēmuma projektu virzīt izskatīšanai Limbažu novada domes sēdē.

**3.**

**Par Limbažu novada pašvaldības 2023.gada publisko pārskatu**

Ziņo Ilga Tiesnese, debatēs piedalās Andis Zaļaiskalns, Dagnis Straubergs, Andris Garklāvs,

Evija Keisele, Māris Beļaunieks, Regīna Tamane, Dāvis Melnalksnis, Arvīds Ozols

Deputāts A. Zaļaiskalns lūdz precizēt iedzīvotāju skaitu Limbažu novadā uz 2023. gada sākumu un izsaka viedokli par atspoguļoto informāciju pārskatā par lielākajiem nodokļu maksātājiem novadā un aicina to labot. Sabiedrisko attiecību nodaļas vadītāja I. Tiesnese informē, ka pārskatā tiek izmantoti Lursoft sniegtie dati. Deputāts A. Garklāvs norāda, ka tika uzdevis konkrētus jautājumus par konkrētu notikumu un informē, ka nav saņēmis datus par apmeklētāju skaitu dažādos pasākumos, arī publiskajā pārskatā šī informācija neparādās. I. Tiesnese informē, ka šāds iesniegums nodaļā nav saņemts un pārskatā nav publicēts kultūras pasākumu plāns ar katra pasākuma apmeklētāju skaitu. Limbažu novada Kultūras pārvaldes vadītāja E. Keisele informē, ka informācija katru mēnesi tiek iekļauta izpilddirektora pārskatā.

Limbažu novada pašvaldības Sabiedrisko attiecību nodaļas vadītāja Ilga Tiesnese informē, ka ir sagatavots Limbažu novada pašvaldības 2023. gada publiskais pārskats, kurā ir publicēta informācija atbilstoši Ministru kabineta 2010. gada 5. maija noteikumu Nr. 413 “Noteikumi par gada publiskajiem pārskatiem” nosacījumiem.

Pamatojoties uz Likuma par budžetu un finanšu vadību 14. panta trešo daļu, Pašvaldību likuma 10. panta pirmās daļas 2. punktu un 74. panta 1. daļu, kā arī Ministru kabineta noteikumiem Nr. 413 “Noteikumi par gada publiskajiem pārskatiem”, **atklāti balsojot: PAR** – 7 deputāti (Māris Beļaunieks, Dāvis Melnalksnis, Kristaps Močāns, Rūdolfs Pelēkais, Jānis Remess, Dagnis Straubergs, Regīna Tamane), **PRET –** 4 deputāti (Andris Garklāvs, Valdis Možvillo, Arvīds Ozols, Andis Zaļaiskalns), **ATTURAS –** deputāts Aigars Legzdiņš, komiteja **NOLEMJ:**

1. Apstiprināt Limbažu novada pašvaldības 2023. gada publisko pārskatu (pielikumā).
2. Limbažu novada pašvaldības 2023. gada publisko pārskatu pēc tā parakstīšanas elektroniskā veidā nosūtīt zināšanai Viedās administrācijas un reģionālās attīstības ministrijai (VARAM).
3. Publisko pārskatu publicēt pašvaldības interneta vietnē [www.limbazunovads.lv](http://www.limbazunovads.lv).
4. Kontroli par lēmuma izpildi uzdot veikt Limbažu novada pašvaldības izpilddirektoram.
5. Līdz domes sēdei precizēt publisko pārskatu un lēmuma projektu virzīt izskatīšanai Limbažu novada domes sēdē.

Darbu sēdē uzsāk deputāts Z. Rubezis.

**4.**

**Par Limbažu novada pašvaldības domes saistošo noteikumu “Grozījumi Limbažu novada pašvaldības domes 2023.gada 28.septembra saistošajos noteikumos Nr.17 „Limbažu novada pašvaldības nolikums” nodošanu sabiedrības viedokļa noskaidrošanai**

Ziņo Aiga Briede, debatēs piedalās Andris Garklāvs, Dagnis Straubergs, Māris Beļaunieks

Deputāts A. Garklāvs izsaka viedokli par principu, kā 2021. gada jūlijā tika veidoti komiteju saraksti un komiteju sastāvs, un pieņemto lēmumu iepriekšējā domes sēdē 20. jūnijā par izmaiņām komiteju sastāvos. Sēdes vadītājs D. Straubergs aicina iesniegt uz domes sēdi priekšlikumu balsojumam.

Ar Limbažu novada pašvaldības domes 2023.gada 28.septembra lēmumu Nr.710 apstiprināti Limbažu novada pašvaldības domes saistošie noteikumi Nr.17 „Limbažu novada pašvaldības nolikums” (protokols Nr.11, 2.)

Saskaņā ar Limbažu novada domes pieņemtajiem lēmumiem par iestāžu reorganizāciju, nepieciešams veikt grozījumus Limbažu novada pašvaldības nolikumā.

Pašvaldību likuma 46. panta trešā daļa nosaka, ka saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Saņemtos viedokļus par saistošo noteikumu projektu pašvaldība apkopo un atspoguļo šo noteikumu projekta paskaidrojuma rakstā.

Pamatojoties uz Pašvaldību likuma 46. panta trešo daļu, 49. pantu, **atklāti balsojot: PAR** – 8 deputāti (Māris Beļaunieks, Dāvis Melnalksnis, Kristaps Močāns, Rūdolfs Pelēkais, Jānis Remess, Ziedonis Rubezis, Dagnis Straubergs, Regīna Tamane), **PRET –** 4 deputāti (Andris Garklāvs, Aigars Legzdiņš, Valdis Možvillo, Arvīds Ozols), **ATTURAS –** deputāts Andis Zaļaiskalns, komiteja **NOLEMJ:**

1. Nodot saistošo noteikumu projektu “Grozījumi Limbažu novada pašvaldības domes 2023.gada 28.septembra saistošajos noteikumos Nr.17 „Limbažu novada pašvaldības nolikums””un tam pievienoto paskaidrojuma rakstu pašvaldības nolikumā noteiktajā kārtībā publicēšanai pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām.
2. Uzdot Sabiedrisko attiecību nodaļai saistošo noteikumu projektu publicēt pašvaldības oficiālajā tīmekļvietnē sabiedrības viedokļa noskaidrošanai, nosakot termiņu viedokļa paušanai - divas nedēļas no saistošo noteikumu publicēšanas dienas pašvaldības oficiālajā tīmekļvietnē.
3. Uzdot Limbažu novada pašvaldības Centrālās pārvaldes Juridiskajai nodaļai, pēc viedokļu saņemšanas, tos apkopot un atspoguļot saistošo noteikumu projekta paskaidrojuma rakstā.
4. Atbildīgo par lēmuma izpildi noteikt Limbažu novada pašvaldības Centrālās pārvaldes Juridiskās nodaļas vadītāju.
5. Kontroli par lēmuma izpildi uzdot Limbažu novada pašvaldības izpilddirektoram.

**5.**

**Par bieži sastopamo derīgo izrakteņu ieguves atļaujas izdošanu smilts, mālsmilts un smilšmāla atradnei “Lielupes”, Pāles pagastā, Limbažu novadā**

Ziņo Iveta Umule

Limbažu novada pašvaldībā 2024. gada 17. jūnijā saņemts sabiedrības ar ierobežotu atbildību “GRANTSMEDNIEKI”, reģistrācijas Nr. 44103114294, iesniegums bieži sastopamo derīgo izrakteņu ieguves atļaujas saņemšanai (reģistrēts ar Nr. 4.8.4/24/3754) un iesniegums par ieguves vietas rekultivācijas veidu smilts, mālsmilts un smilšmāla atradnē “Lielupes” (reģistrēts ar Nr. 4.8.4/24/3755) (turpmāk - Iesniegums), kurā lūgts izsniegt bieži sastopamo derīgo izrakteņu ieguves atļauju smilts, mālsmilts un smilšmāla atradnes izveidošanai īpašuma “Lielupes”, Pāles pagastā, Limbažu novadā, kadastra Nr. 6668 001 0010, ietilpstošajā zemes vienības ar kadastra apzīmējumu 6668 001 0011 robežās.

Atbilstoši Ministru kabineta 2011.gada 6.septembra Ministru kabineta noteikumiem Nr.696 „Zemes dzīļu izmantošanas licenču un bieži sastopamo derīgo izrakteņu ieguves atļauju izsniegšanas kārtība, kā arī publiskas personas zemes iznomāšanas kārtība zemes dzīļu izmantošanai” (turpmāk - Ministru kabineta noteikumi Nr.696) 26.punktam un apakšpunktiem, lai saņemtu atļauju, iesniedz vietējā pašvaldībā iesniegumu atļaujas saņemšanai. Iesniegumā ietver šādu informāciju: iesnieguma iesniegšanas datums un vieta; iesniedzēja vārds, uzvārds un personas kods vai komersanta firma, reģistrācijas numurs komercreģistrā, adrese, tālruņa un faksa numurs, elektroniskā pasta adrese; zemes dzīļu izmantošanai paredzētās teritorijas administratīvā piederība un adrese (ja iespējams). Iesniegumā klāt pievieno derīgo izrakteņu atradnes pasi (27.1. punkts); Valsts vides dienesta izsniegto derīgo izrakteņu ieguves limitu (27.2. punkts); Valsts vides dienesta attiecīgās reģionālās vides pārvaldes izdotos tehniskos noteikumus, ja tādi jāsaņem atbilstoši normatīvajiem aktiem par kārtību, kādā Valsts vides dienests izdod tehniskos noteikumus, vai Vides pārraudzības valsts biroja atzinumu par ietekmes uz vidi novērtējuma ziņojumu (27.3. punkts); ja atļauju pieprasa persona, kas nav zemes īpašnieks, – ar zemes īpašnieku, tiesisko valdītāju vai pilnvaroto personu noslēgtā līguma kopiju par zemes dzīļu izmantošanu (27.4. punkts) un ziņas par personāla kvalifikāciju un darbu veikšanai paredzēto tehnisko nodrošinājumu (27.5. punkts).

Sabiedrība ar ierobežotu atbildību SIA “GRANTSMEDNIEKI”, reģistrācijas Nr. 44103114294, ir iesniegusi Iesniegumu ar lūgumu izsniegt bieži sastopamo derīgo izrakteņu ieguves atļauju smilts, mālsmilts un smilšmāla ieguvei nekustamajā īpašumā nekustamajā īpašumā “Lielupes”, Pāles pagastā, Limbažu novadā, kadastra Nr. 6668 001 0010, ietilpstošajā zemes vienībā ar kadastra apzīmējumu 6668 001 0011. Iesniegumam ir pievienoti - Derīgo izrakteņu atradnes pase, Derīgo izrakteņu ieguves limits, Valsts vides dienesta tehniskie noteikumi Nr. AP24TN0887, 2022.gada 29. marta zemes nomas līguma un zemesgrāmatas apliecības kopija un sniegtas ziņas par personāla kvalifikāciju un darbu veikšanai paredzēto nodrošinājumu. Smilts, mālsmilts un smilšmāla atradnē “Lielupes” noteiktais smilts limits ir 625,96 tūkst. m3, smilšmāla limits ir 26,69 tūkst. m3, mālsmilts limits ir 10,10 tūkst. m3. Termiņš, uz kādu piešķirts ieguves limits ir no 2023. gada 3. maija līdz 2047. gada 28. martam. Ieguve plānota virs un zem pazemes ūdens līmeņa.

Derīgo izrakteņu ieguves, t.sk. rekultivācijas kārtība noteikta ar Ministru kabineta 2012.gada 21.augusta noteikumiem Nr.570 “Derīgo izrakteņu ieguves kārtība”. Saskaņā ar iepriekš minēto noteikumu 87. punktu, rekultivācijas veidu saskaņo ar pašvaldību. Ņemot vērā, ka derīgo izrakteņu ieguve plānota gan virs, gan zem pazemes ūdens līmeņa, iespējamais derīgo izrakteņu ieguves vietas rekultivācijas veids ir gan teritorijas sagatavošana izmantošanai lauksaimniecībā vai mežsaimniecībā, gan ūdenstilpnes izveide.

Pamatojoties uz likuma “Par zemes dzīlēm” 4. panta piektās daļas 1.punktu, kas nosaka, ka vietējās pašvaldības savās administratīvajās teritorijās Ministru kabineta noteiktajā kārtībā un ievērojot Valsts vides dienesta noteiktos ieguves limitus, izsniedz atļaujas bieži sastopamo derīgo izrakteņu ieguvei.

Saskaņā ar Ministru kabineta 2011.gada 6.septembra Ministru kabineta noteikumi Nr.696 „Zemes dzīļu izmantošanas licenču un bieži sastopamo derīgo izrakteņu ieguves atļauju izsniegšanas kārtība, kā arī publiskas personas zemes iznomāšanas kārtība zemes dzīļu izmantošanai” 33. punktu, atļauju izsniedz uz laikposmu, kas noteikts derīgo izrakteņu ieguves limitā.

Saskaņā ar likuma “Par zemes dzīlēm” 10. panta ceturto daļu, par bieži sastopamo derīgo izrakteņu ieguves atļauju maksājama valsts nodeva, atbilstoši Ministru kabineta noteikumiem. Savukārt šā paša likuma panta pirmās daļas 1.punkts nosaka, ka uzsākt zemes dzīļu izmantošanu drīkst tikai tad, ja Ministru kabineta noteiktajā kārtībā saņemta, vietējās pašvaldības izsniegta atļauja - šā likuma 4.panta piektajā daļā noteiktajos gadījumos.

Atbilstoši Ministru kabineta 2006.gada 19.decembra noteikumu Nr.1055 “Noteikumi par valsts nodevu par zemes dzīļu izmantošanas licenci, bieži sastopamo derīgo izrakteņu ieguves atļauju un atradnes pasi” 4. punktam,  valsts nodeva par bieži sastopamo derīgo izrakteņu ieguves atļauju ir 142,29 *euro* (viens simts četrdesmit divi eiro un 29 centi). Saskaņā ar iepriekš minēto noteikumu 7.punktu valsts nodevu par zemes dzīļu izmantošanas licenci un atradnes pasi ieskaita valsts pamatbudžetā, bet valsts nodevu par bieži sastopamo derīgo izrakteņu ieguves atļauju - vietējās pašvaldības budžetā, kuras administratīvajā teritorijā atrodas bieži sastopamie derīgie izrakteņi.

Saskaņā ar Administratīvā procesa likumu tiek uzsākta administratīva lieta uz iesniedzēja rakstiska iesnieguma pamata, un domes lēmums tiek sagatavots kā administratīvais akts minētā likuma 67. pantā noteiktajā kārtībā.

Saskaņā ar Pašvaldības likuma 4. panta pirmās daļas 15. punktu pašvaldībai ir šāda autonomā funkcija – saskaņā ar pašvaldības teritorijas plānojumu noteikt zemes izmantošanas kārtību. Lai paredzētā darbība atbilstu Limbažu novada teritorijas plānojuma 2012.-2024. gadam atļautajai izmantošanai, pirms derīgo izrakteņu ieguves ir nepieciešams veikt zemes transformāciju.

Ņemot vērā iepriekš minēto, ir nepieciešams pieņemt lēmumu par bieži sastopamo derīgo izrakteņu ieguves atļaujas izdošanu.

Pamatojoties uz iepriekš minēto, kā arī uz Pašvaldību likuma 4. panta pirmās daļas 15. punktu, Administratīvā procesa likuma 67. pantu, likuma “Par zemes dzīlēm” 4. panta piekto daļu un 10. panta pirmās daļas 1. punktu, Ministru kabineta 2011. gada 6. septembra noteikumu Nr. 696 “Zemes dzīļu izmantošanas licenču un bieži sastopamo derīgo izrakteņu ieguves atļauju izsniegšanas kārtība, kā arī publiskas personas zemes iznomāšanas kārtība zemes dzīļu izmantošanai” 26., 27. un 33. punktu, Ministru kabineta 2006. gada 19. decembra noteikumu Nr. 1055 „Noteikumi par valsts nodevu par zemes dzīļu izmantošanas licenci, bieži sastopamo derīgo izrakteņu ieguves atļauju un atradnes pasi” 4. punktu, Ministru kabineta 2012.gada 21.augusta noteikumiem Nr.570 “Derīgo izrakteņu ieguves kārtība” 87. punktu, **atklāti balsojot: PAR** – 12 deputāti (Māris Beļaunieks, Aigars Legzdiņš, Dāvis Melnalksnis, Kristaps Močāns, Valdis Možvillo, Arvīds Ozols, Rūdolfs Pelēkais, Jānis Remess, Ziedonis Rubezis, Dagnis Straubergs, Regīna Tamane, Andis Zaļaiskalns), **PRET –** nav, **ATTURAS –** nav, balsojumā nepiedalās deputāts Andris Garklāvs, komiteja **NOLEMJ:**

1. Izsniegt sabiedrībai ar ierobežotu atbildību “GRANTSMEDNIEKI”, reģistrācijas Nr. 44103114294, bieži sastopamo derīgo izrakteņu ieguves atļauju smilts, mālsmilts un smilšmāla ieguves izveidošanai nekustamajā īpašumā “Lielupes”, Pāles pagastā, Limbažu novadā, kadastra Nr. 6668 001 0010, ietilpstošajā zemes vienībā ar kadastra apzīmējumu 6668 001 0011.
2. Apstiprināt Bieži sastopamo derīgo izrakteņu ieguves atļauju smilts, mālsmilts un smilšmāla atradnei “Lielupes”, Pāles pagastā, Limbažu novadā (pielikumā).
3. Noteikt atļaujas derīguma termiņu līdz Valsts vides dienesta izsniegtā derīgo izrakteņu limitā norādītajam termiņam – līdz 2047. gada 28. martam.
4. Saskaņot teritorijas rekultivācijas veidu – gan teritorijas sagatavošanu izmantošanai lauksaimniecībā vai mežsaimniecībā, gan ūdenstilpnes izveidei.
5. Uzdot sabiedrībai ar ierobežotu atbildību “GRANTSMEDNIEKI”, reģistrācijas Nr. 44103114294, pirms derīgo izrakteņu ieguves veikt zemes transformāciju, lai paredzētā darbība atbilstu Limbažu novada teritorijas plānojuma 2012.-2024. gadam atļautajai izmantošanai.
6. Uzdot sabiedrībai ar ierobežotu atbildību “GRANTSMEDNIEKI”, reģistrācijas Nr. 44103114294, līdz atļaujas izsniegšanai iemaksāt Limbažu novada pašvaldības budžeta kontā Nr. LV37UNLA0050014284308, A/S “SEB banka”, bankas kods UNLALV2X, valsts nodevu par bieži sastopamo derīgo izrakteņu ieguves atļauju 142,29 *euro* (viens simts četrdesmit divi eiro un 29 centi) apmērā.
7. Lēmumu var pārsūdzēt viena mēneša laikā no tā spēkā stāšanās dienas Administratīvajā rajona tiesā attiecīgajā tiesu namā pēc pieteicēja adreses (fiziskā persona – pēc deklarētās dzīvesvietas, papildu adreses vai nekustamā īpašuma atrašanās vietas, juridiskā persona – pēc juridiskās adreses).
8. Kontroli par lēmuma izpildi uzdot Limbažu novada pašvaldības izpilddirektoram.
9. Lēmuma projektu virzīt izskatīšanai Limbažu novada domes sēdē.

**6.**

**Par zemes vienības Buktes 1, Alojas pagastā, Limbažu novadā daļas iznomāšanu un nomas tiesību izsoles noteikumu apstiprināšanu**

Ziņo Gunita Meļķe-Kažoka

Limbažu novada pašvaldībā saņemts SIA “Aloja energy”, reģ. Nr.4020338465 iesniegums (reģ. 4.8.4/24/3942) par zemes gabala daļas Buktes 1, Alojas pagastā, zemes vienības kadastra apzīmējums 6627 003 0443 (0,83 ha platībā) iznomāšanu ar mērķi - malkas uzkrājumu novietošanai.

Saskaņā ar Ministru kabineta noteikumiem Nr. 350 “Publiskas personas zemes nomas un apbūves tiesības noteikumi” (turpmāk tekstā - Noteikumi) 28. punktu, lēmumu par neapbūvēta zemesgabala iznomāšanu pieņem iznomātājs.

Saskaņā ar Noteikumu 32. punktu neapbūvēta zemesgabala nomnieku noskaidro rakstiskā vai mutiskā izsolē. Iznomātājs pieņem lēmumu par piemērojamo izsoles veidu, nodrošina izsoles atklātumu un dokumentē izsoles procedūru.

Saskaņā ar Noteikumu 40. punktu neapbūvēta zemesgabala nomas tiesību solīšanu rakstiskā vai mutiskā izsolē sāk no iznomātāja noteiktās izsoles sākuma nomas maksas (bet tā nedrīkst būt mazāka par šo noteikumu 5. punktā minēto). Izsoles sākuma nomas maksas noteikšanai iznomātājs var pieaicināt neatkarīgu vērtētāju.

Sertificēta nekustamā īpašuma vērtētāja noteikusi zemes vienības Buktes 1, Alojas pagastā, zemes vienības kadastra apzīmējums 6627 003 0443 (0,83 ha platībā tirgus nomas maksas sākuma cenu 50,00 EUR (piecdesmit eiro un 00 centi) gadā bez pievienotās vērtības nodokļa

Ņemot vērā augstāk minēto un pamatojoties uz Pašvaldību likuma 73. panta ceturto daļu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 28., 32. un 40. punktu, **atklāti balsojot: PAR** – 12 deputāti (Māris Beļaunieks, Aigars Legzdiņš, Dāvis Melnalksnis, Kristaps Močāns, Valdis Možvillo, Arvīds Ozols, Rūdolfs Pelēkais, Jānis Remess, Ziedonis Rubezis, Dagnis Straubergs, Regīna Tamane, Andis Zaļaiskalns), **PRET –** nav, **ATTURAS –** deputāts Andris Garklāvs, komiteja **NOLEMJ:**

1. Rīkot zemes nomas tiesību elektronisko izsoli ar augšupejošu soli zemes gabala daļai Buktes 1, Alojas pagastā, zemes vienības kadastra apzīmējums 6627 003 0443 (0,83 ha platībā) saskaņā ar Pielikumu Nr.1.
2. Noteikt iznomātās zemes izmantošanas veidu – saimnieciskās darbības nodrošināšanai.
3. Apstiprināt 1. punktā minētā zemes gabala izsoles sākumcenu mēnesī EUR 4,17 (četri euro, 17 centi).
4. Papildus izsolē nosolītai nomas maksai nomnieks maksā pievienotās vērtības nodokli un nekustamā īpašuma nodokli likumā noteiktā kārtībā.
5. Līgumā iekļaut nosacījumu, ka izsoles uzvarētājs (nomnieks) kompensē iznomātāja pieaicinātā sertificēta vērtētāja atlīdzības summu, EUR 50,00 (piecdesmit euro un 00 centi).
6. Apstiprināt 1. punktā minētā zemes gabala nomas tiesību izsoles noteikumus saskaņā ar Pielikumu Nr.2.
7. Uzdot Limbažu novada pašvaldības Pašvaldības īpašuma privatizācijas un atsavināšanas komisijai organizēt 1. punktā minēto īpašumu nomas tiesību izsoli.
8. Atbildīgo par lēmuma izpildi noteikt Pašvaldības īpašuma privatizācijas un atsavināšanas komisijas priekšsēdētāja 2.vietnieku.
9. Lēmuma projektu virzīt izskatīšanai Limbažu novada domes sēdē.

**7.**

**Informācijas.**

-

Sēdi slēdz plkst. 14:22

Sēdes vadītājs D. Straubergs

Sēdes protokoliste D. Tauriņa